AIŠKINAMASIS RAŠTAS

DĖL MOLĖTŲ RAJONO SAVIVALDYBĖS TARYBOS 2019 M. GEGUŽĖS 16 D. SPRENDIMO NR. B1-98 „DĖL SAVIVALDYBĖS TARYBOS KOMITETŲ SUDARYMO“ PAKEITIMO

 **1. Parengto tarybos sprendimo projekto tikslai ir uždaviniai**

Tikslas - pakeisti Kultūros, sporto ir jaunimo reikalų ir Rajono plėtros, verslo ir investicijų komitetų sudėtis.Vyriausioji rinkimų komisija 2019 m. liepos 24 d. priėmė sprendimą Nr. SP-323 patenkinti Nijolės Kimbartienės, išrinktos pagal Tėvynės sąjungos – Lietuvos krikščionių demokratų iškeltų kandidatų sąrašą, prašymą atsistatydinti ir pripažino tarybos nario įgaliojimus nutrūkusius prieš terminą bei pripažino, kad savivaldybės taryboje atsiradus laisvai vietai, savivaldybės tarybos nariu tapo sąrašo pirmasis tarybos nario mandato negavęs kandidatas Virgilijus Mozūra. Taip pat Vyriausioji rinkimų komisija 2019 m. rugpjūčio 1 d. priėmė sprendimą Nr. SP-341 patenkinti Stepono Šanteriovo, išrinkto pagal Tėvynės sąjungos – Lietuvos socialdemokratų partijos iškeltų kandidatų sąrašą, prašymą atsistatydinti ir pripažino tarybos nario įgaliojimus nutrūkusius prieš terminą bei pripažino, kad savivaldybės taryboje atsiradus laisvai vietai, savivaldybės tarybos nariu tapo sąrašo pirmasis tarybos nario mandato negavęs kandidatas Henrikas Ivickas.

 Pagal Lietuvos Respublikos vietos savivaldos įstatymo 14 straipsnio 2 dalies nuostatas, sudarant Savivaldybės tarybos komitetus laikomasi proporcinio daugumos ir mažumos atstovavimo principo. Siūloma vietoje Kultūros, švietimo , sporto ir jaunimo reikalų ir Rajono plėtros, verslo ir investicijų komitetų buvusios narės Nijolės Kimbartienės į šių komitetų sudėtis įrašyti Virgilijų Mozūrą, o vietoje Kultūros, švietimo, sporto ir jaunimo reikalų komiteto buvusio nario Stepono Šanteriovo į šio komiteto sudėtį įrašyti Henriką Ivicką.

 Pagal Lietuvos Respublikos vietos savivaldos įstatymo 18 straipsnio 1 dalies nuostatas tarybos priimtus teisės aktus gali sustabdyti, pakeisti ar panaikinti pati Savivaldybės taryba.

 **2. Šiuo metu esantis teisinis reglamentavimas**

 Lietuvos Respublikos vietos savivaldos įstatymo 14 straipsnio 2 dalis, 18 straipsnio 1 dalis.

 **3. Galimos teigiamos ir neigiamos pasekmės priėmus siūlomą tarybos sprendimo projektą** . Neigiamų pasekmių nenumatoma.

 **4. Priemonės sprendimui įgyvendinti**

 **5. Lėšų poreikis ir jų šaltiniai (prireikus skaičiavimai ir išlaidų sąmatos)** Sprendimo įgyvendinimas nesusijęs su papildomų finansinių išteklių poreikiu.

 **6. Vykdytojai, įvykdymo terminai**